સ્થાપકોએ પોતાની બચતમાંથી 20 હજાર ડોલરના ખર્ચે આ કંપનીની સ્થાપના કરી હતી. ઉપરાંત તેમને મિત્રો અને પરિવારજનોએ પણ નાણાં આપ્યાં હતાં. શરૂઆતમાં તેમણે પોતાનું ટેકનોલોજી પ્લેટફોર્મ ઊભું કરવા માટે સારો એવો ખર્ચ કર્યો હતો. તેમણે એન્ડ્રોઇડ અને આઈઓએસ એપ્સ પણ બનાવી છે. તેમની આવકનું મોડલ એવું છે કે જેમાં વેચાણકારો તેમના પ્લેટફોર્મ ઉપર લિસ્ટિંગ કરાવવાની ફી તેમને ચૂકવે છે. જે તેમની કુલ આવકના અમુક ટકાની હોય છે.